**ΣΧΕΔΙΟ**

**ΠΡΟΔΙΑΓΡΑΦΗ ΕΝΟΠΛΩΝ ΔΥΝΑΜΕΩΝ**

|  |  |
| --- | --- |
| ΠΕΔ – Α – ##### | ΕΚΔΟΣΗ 1η |

|  |
| --- |
| ΣΥΣΤΗΜΑ ΠΑΡΟΧΗΣ ΚΑΙ ΔΙΑΤΗΡΗΣΗΣ ΣΤΑΘΕΡΟΥ ΠΝΕΥΜΟΠΕΡΙΤΟΝΑΙΟΥ  |

|  |
| --- |
| ΑΠΡΙΛΙΟΣ 2025 |

|  |
| --- |
| ΕΛΛΗΝΙΚΗ ΔΗΜΟΚΡΑΤΙΑ |
| ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ |

ΑΔΙΑΒΑΘΜΗΤΟ

ΑΝΑΡΤΗΤΕΑ ΣΤΟ ΔΙΑΔΙΚΤΥΟ

ΠΙΝΑΚΑΣ ΠΕΡΙΕΧΟΜΕΝΩΝ

ΣΕΛΙΔΑ

[1. ΠΕΔΙΟ ΕΦΑΡΜΟΓΗΣ - 3 -](#_Toc192502686)

[2. ΣΧΕΤΙΚΑ ΕΓΓΡΑΦΑ - 3 -](#_Toc192502687)

[3. ΤΑΞΙΝΟΜΗΣΗ - 3 -](#_Toc192502688)

[4. ΤΕΧΝΙΚΑ ΧΑΡΑΚΤΗΡΙΣΤΙΚΑ - 4 -](#_Toc192502689)

[5. ΣΥΣΚΕΥΑΣΙΑ / ΕΠΙΣΗΜΑΝΣΕΙΣ - 5 -](#_Toc192502694)

[6. ΑΠΑΙΤΗΣΕΙΣ ΣΥΜΜΟΡΦΩΣΗΣ ΥΛΙΚΟΥ - 6 -](#_Toc192502697)

[7. ΥΠΗΡΕΣΙΕΣ / ΥΠΟΣΤΗΡΙΞΗ - 8 -](#_Toc192502699)

[8. ΛΟΙΠΕΣ ΑΠΑΙΤΗΣΕΙΣ - 9 -](#_Toc192502700)

[9. ΣΗΜΕΙΩΣΕΙΣ - 10 -](#_Toc192502701)

[10. ΠΡΟΤΑΣΕΙΣ ΒΕΛΤΙΩΣΗΣ ΤΗΣ ΠΕΔ - 10 -](#_Toc192502702)

# 1. ΠΕΔΙΟ ΕΦΑΡΜΟΓΗΣ

Η συσκευή παροχής και διατήρησης σταθερού πνευμοπεριτοναίου η οποία περιγράφεται στην παρούσα προδιαγραφή, προορίζεται να χρησιμοποιηθεί σε λαπαροσκοπικές και ρομποτικές χειρουργικές επεμβάσεις, σύμφωνα με τις απαιτήσεις των τεχνικών προδιαγραφών τους.

# 2. ΣΧΕΤΙΚΑ ΕΓΓΡΑΦΑ

2.1 Ο Κανονισμός (ΕΚ) αριθ. 2195/2002 του Ευρωπαϊκού Κοινοβουλίου και του Συμβουλίου της 5ης Νοεμβρίου 2002 περί του Κοινού Λεξιλογίου για τις Δημόσιες Συμβάσεις (CPV), όπως έχει τροποποιηθεί και ισχύει.

2.2 Το Π.Δ. 57/2010 (ΦΕΚ 97/Α΄/25.06.2010) – Προσαρμογή της Ελληνικής Νομοθεσίας προς την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου ʺσχετικά με τα μηχανήματα και την τροποποίηση της οδηγίας 95/16/ΕΚʺ και την κατάργηση των Π.Δ. 18/96 και 377/93.

2.3 Η Κοινή Υπουργική Απόφαση ΔΥ8δ/Γ.Π.ΟΙΚ. 130648(ΦΕΚ 2198/Β΄/02-10-2009) «Εναρμόνιση της Εθνικής Νομοθεσίας προς την οδηγία 93/42/ΕΟΚ/14-06-93 του Συμβουλίου της Ευρωπαϊκής Ένωσης που αφορά τα ιατροτεχνολογικά προϊόντα».

2.4 Η ευρωπαϊκή οδηγία 93/42/EOKπου δρα συμπληρωματικά της προαναφερθείσης ΚΥΑ. Για την ακρίβεια η ΚΥΑ που αναφέρθηκε παραπάνω αποτελεί την ελληνική έκδοση και την υποχρεωτική εφαρμογή της οδηγίας 93/42/ΕΟΚ για τα ιατροτεχνολογικά προϊόντα. Όσα θέματα δεν καλύπτονται από την ΚΥΑ παραπέμπονται στις αντίστοιχες αναφορές της 93/42/ΕΟΚ.

2.5 Η Υπουργική Απόφαση ΔΥ8δ/Γ.Π.ΟΙΚ./1348/2004(ΦΕΚ 32/Β/16-01-2004) καθορίζει τις αρχές και κατευθυντήριες γραμμές ορθής πρακτικής διανομής ιατροτεχνολογικών προϊόντων και η υπουργική απόφαση Ε3/833 (ΦΕΚ 1329/Β/29-06-1999) καθορίζει σύστημ

# 3. ΤΑΞΙΝΟΜΗΣΗ

Ο εξοπλισμός της συσκευής παροχής και διατήρησης σταθερού πνευμοπεριτοναίου περιγράφεται ταξινομείται κατά NATO NSC (NΑΤΟ Supply Classification): **6515**, Ιατρικά και χειρουργικά όργανα, εξοπλισμός και υλικά (Medical and Surgical Instruments, Equipment, and Supplies) ενώ ο Κωδικός κατά CPV είναι **33162000-3**.

# 4. ΤΕΧΝΙΚΑ ΧΑΡΑΚΤΗΡΙΣΤΙΚΑ

## 4.1 Ορισμός Υλικού

Το προς προμήθεια είδος θα πρέπει να είναι καινούργιο, αμεταχείριστο, πλήρες, πρόσφατης και ανθεκτικής κατασκευής, σύγχρονης τεχνολογίας και να είναι σύμφωνο με τους κανόνες της τέχνης και της επιστήμης. Να είναι κατάλληλο για τον σκοπό τον οποίο προορίζεται, να πληροί τους διεθνείς κανόνες ασφαλείας και να συνοδεύεται από όλα τα αναγκαία και ουσιώδη παρελκόμενα για την ασφαλή και καλή λειτουργία του.

## 4.2 Χαρακτηριστικά Επιδόσεων

4.2.1 Να διατηρεί σταθερό το πνευμοπεριτόναιο σε όλη τη διάρκεια της χειρουργικής επέμβασης, συμπεριλαμβανομένων περιπτώσεων διαφυγής αερίου ή συνεχής αναρρόφησης.

4.2.2 Να συνδέεται με οπτικό τροκάρ τριών αυλών με ατραυματικό άκρο χωρίς βαλβίδα, με αυλό εκκένωσης απαγωγής καπνού διαμέτρου 5, 8 ή 12mm και μήκους κάνουλας 100mm ,120mm ή 150mm .

4.2.3 Να παρέχει τη δυνατότητα αυτόματης εκκένωσης καπνού και υγροποίησής του σε ειδικό σωλήνα.

4.2.4. Να διαθέτει τρεις (3) τρόπους λειτουργίας:

* + Standard (λειτουργία όπως τα υπόλοιπα συμβατικά insufflator)
	+ Απαγωγής-εκκένωσης χειρουργικού καπνού
	+ Συνεχής εμφύσησης, διατήρησης σταθερού πνευμοπεριτοναίου με ταυτόχρονη συνεχή απαγωγή-εκκένωση του χειρουργικού καπνού.

4.2.5. Να συνδέεται με διαφανές φίλτρο ULPA τριών αυλών για την ανακύκλωση του φιλτραρισμένου διοξειδίου του άνθρακα στον ασθενή.

4.2.6 Να μπορεί να συνδεθεί, είτε σε φιάλη CO2, είτε σε επιτοίχια παροχή.

4.2.7 Να φέρει έγχρωμη οθόνη αφής από την οποία να ρυθμίζονται όλες οι λειτουργίες.

4.2.8 Σε περίπτωση υπέρβασης συγκέντρωσης υγρών στο φίλτρο να υπάρχει ηχητική και οπτική προειδοποίηση

4.2.9 Να μπορεί να χρησιμοποιηθεί και σε λαπαροσκοπικές επεμβάσεις ελάχιστα επεμβατικής χειρουργικής όλων των ειδικοτήτων (ουρολογικής, γενικής, γυναικολογικής και θώρακο-χειρουργικής).

**4.3 Δυνατότητα Συντήρησης**

Να υπάρχει δυνατότητα επισκευής - συντήρησης, καθώς και παροχή σχετικής τεχνικής πληροφόρησης είτε από τον ίδιο τον προμηθευτή είτε από εξουσιοδοτημένο συνεργείο. Προς το σκοπό αυτό και για τον προσδιορισμό της ικανότητας του προμηθευτή να υποστηρίζει το προσφερόμενο υλικό με ανταλλακτικά, επισκευές, βαθμονόμηση κλπ, πρέπει στην Τεχνική Προσφορά απαραιτήτως να αναφέρεται με τη μορφή Υπεύθυνης Δήλωσης, επιπλέον των αναφερομένων στο Έντυπο Συμμόρφωσης, ότι:

4.3.1 Η τεχνική υποστήριξη παρέχεται από έμπειρο τεχνικό και επιστημονικό προσωπικό.

4.3.2 Υπάρχουν κατάλληλες εγκαταστάσεις και αποθήκες με ικανό απόθεμα ανταλλακτικών στην Ελλάδα, όπως ορίζεται στην §7.3.3 έτσι ώστε να διασφαλίζεται η σωστή λειτουργία και η πλήρης τεχνική υποστήριξή της.

## 4.4 Περιβάλλον

Να εξασφαλίζει την κανονική της λειτουργία σε συνθήκες χειρουργικού περιβάλλοντος.

## 4.5 Παρελκόμενα

Τα παρελκόμενα που πρέπει να συνοδεύουν την συσκευή και απαιτούνται για την καλή λειτουργία της είναι διαφανές φίλτρο ULPA τριών αυλών για την ανακύκλωση του φιλτραρισμένου διοξειδίου του άνθρακα στον ασθενή και τροκάρ διαμέτρου 5, 8 ή 12mm χωρίς βαλβίδα.

# 5. ΣΥΣΚΕΥΑΣΙΑ / ΕΠΙΣΗΜΑΝΣΕΙΣ

## 5.1 Συσκευασία

Η συσκευή πρέπει να είναι συσκευασμένη με τρόπο που να εξασφαλίζει την ασφαλή μεταφορά, καθώς και η καλή συντήρησή της σε περίπτωση μακροχρόνιας αποθήκευσης.

## 5.2 Επισήμανση Υλικού

Επί της συσκευής θα πρέπει να υπάρχει ανθεκτική πινακίδα, στην οποία να αναγράφονται ανεξίτηλα τα παρακάτω:

5.2.1 Τα στοιχεία του κατασκευαστικού οίκου.

5.2.2 Τα στοιχεία του προμηθευτή.

5.2.3 Τα στοιχεία του υλικού (σειριακός αριθμός κλπ).

5.2.4 Σήμανση CE.

# 6. ΑΠΑΙΤΗΣΕΙΣ ΣΥΜΜΟΡΦΩΣΗΣ ΥΛΙΚΟΥ

## 6.1 Συνοδευτικά Έγγραφα/Πιστοποιητικά

Η Τεχνική Προσφορά πρέπει να περιλαμβάνει κατ΄ ελάχιστον τα παρακάτω έγγραφα/ πιστοποιητικά, τα οποία ο προμηθευτής υποχρεούται να τα υποβάλλει και στην επιτροπή παραλαβής κατά την παράδοση της συσκευής, σε κατάσταση πλήρους λειτουργίας:

6.1.1 Πλήρη αναλυτική «Τεχνική Περιγραφή» στην Ελληνική γλώσσα για την προσφερόμενη συσκευή, καθώς και οποιοδήποτε άλλο στοιχείο που το προσδιορίζει επακριβώς, καθώς και τον τρόπο λειτουργίας της, όπως prospectus και τεχνικά φυλλάδια της εταιρίας κατασκευής της.

6.1.2 Υπεύθυνη Δήλωση, σύμφωνα με την οποία οι τροποποιήσεις - αναθεωρήσεις των τεχνικών εγχειριδίων θα αποστέλλονται δωρεάν στην Υπηρεσία σε έντυπη και σε ηλεκτρονική μορφή.

6.1.3 Υπεύθυνη Δήλωση, με το αναλυτικό πρόγραμμα εκπαίδευσης του στρατιωτικού προσωπικού διάρκειας τουλάχιστον μιας (1) ημέρας

6.1.4 Πρωτότυπη εγγύηση του οίκου κατασκευής, για την καλή λειτουργία της συσκευής. Σε περίπτωση που κάποιο εξάρτημα, σύστημα εξαιρείται της εν λόγω χρονικής εγγύησης, αυτό να αναφέρεται ρητά και να προσδιορίζονται από τον προμηθευτή οι σχετικές λεπτομέρειες (όροι και προϋποθέσεις) της εγγύησής της.

6.1.5 Υπεύθυνη Δήλωση, στην οποία να αναφέρεται ότι η τεχνική υποστήριξη παρέχεται από έμπειρο τεχνικό και επιστημονικό προσωπικό του προμηθευτή, κατάλληλα εκπαιδευμένο από τον κατασκευαστή, έτσι ώστε να διασφαλίζεται η σωστή λειτουργία και η πλήρης τεχνική υποστήριξή των προς προμήθεια υλικών.

6.1.6 Δήλωση σύμφωνα με την οποία αναλαμβάνει την πλήρη ευθύνη για τη συμμόρφωση του προϊόντος με το δίκαιο της ΕΕ.

6.1.7 Δήλωση Συμμόρφωσης του κατασκευαστή ή εξουσιοδοτημένου αντιπροσώπου του, μεταφρασμένη στην ελληνική γλώσσα, η οποία πρέπει να περιλαμβάνει:

6.1.7.1 Τα στοιχεία του κατασκευαστή ή του εξουσιοδοτημένου αντιπροσώπου του.

6.1.7.2 Δήλωση σύμφωνα με την οποία αναλαμβάνει την πλήρη ευθύνη για τη συμμόρφωση του προϊόντος με το δίκαιο της ΕΕ.

**6.2 Επιθεωρήσεις / Δοκιμές**

Ο έλεγχος παραλαβής να γίνει μετά την παράδοση της υπό προμήθεια συσκευής σε πλήρη λειτουργία ενώπιον επιτροπής, η οποία θα προβεί στους παρακάτω ελέγχους:

6.2.1 Έλεγχοι παραλαβής

6.2.1.1 Τυχόν διαπιστώσεις της Επιτροπής αναφορικά με τις αποκλίσεις του δείγματος ως προς τα διαλαμβανόμενα στην παρούσα ΠΕΔ, θα κοινοποιούνται εγγράφως στον προμηθευτή, προκειμένου να την αποκαταστήσει.

6.2.2 Μακροσκοπικός έλεγχος

Η Επιτροπή Παραλαβής ελέγχει και εξετάζει τη συμφωνία με την παρούσα προδιαγραφή, την Τεχνική Προσφορά του προμηθευτή και τη σύμβαση για:

6.2.2.1 Την καλή κατάσταση της προς παράδοση συσκευής από πλευράς εμφάνισης, λειτουργικότητας και φθορών.

6.2.2.2 Τη σήμανση των υλικών

6.2.2.3 Την πληρότητα των τεχνικών εγχειριδίων και των λοιπών εγγράφων

6.2.2.4 Την παροχή και την πληρότητα των εγγυήσεων

6.2.2.5 Την εκπλήρωση των λοιπών απαιτήσεων

6.2.2.6 Αν κατά τους μακροσκοπικούς ελέγχους δεν ικανοποιούνται τα προβλεπόμενα από την ΠΕΔ, η επιτροπή παραλαβής μπορεί να απορρίψει την συσκευή, χωρίς περαιτέρω ελέγχους.

6.2.3 Λειτουργικός έλεγχος - δοκιμές

Κατά το λειτουργικό έλεγχο και τις δοκιμές της υπό προμήθεια συσκευής, θα υποστεί δοκιμή σε αναλύσεις ρουτίνας για τουλάχιστον μία (1) εργάσιμη ημέρα. Εφόσον, δεν παρατηρηθούν βλάβες ή αστοχίες θα πραγματοποιηθεί η παραλαβή με τη σύνταξη του αντίστοιχου πρωτοκόλλου. Ο λειτουργικός έλεγχος και οι δοκιμές δύναται να πραγματοποιούνται παρουσία νόμιμου εκπροσώπου του προμηθευτή.

6.2.4 Λοιποί έλεγχοι

Η Υπηρεσία διατηρεί το δικαίωμα να ζητήσει μέσω της επιτροπής παραλαβής και με έξοδα του προμηθευτή, οποιονδήποτε επιπλέον έλεγχο κρίνεται σκόπιμος και απαραίτητος για τη διασφάλιση των όρων της παρούσας ΠΕΔ και της σχετικής σύμβασης, χωρίς να δεσμεύεται από το χρόνο ελέγχου.

# 7. ΥΠΗΡΕΣΙΕΣ / ΥΠΟΣΤΗΡΙΞΗ

**7.1 Εγκατάσταση**

Η μεταφορά, παράδοση και εγκατάσταση της υπό προμήθεια συσκευής προσδιορισμού περιεκτικότητας θείου να πραγματοποιηθεί με δαπάνη του προμηθευτή στην έδρα της Μονάδας, που καθορίζεται από τη διακήρυξη του διαγωνισμού. Εργασίες και προμήθεια υλικών για την πλήρη εγκατάστασή της, ώστε αυτή να παραδοθεί σε πλήρη λειτουργία, να πραγματοποιηθούν με μέριμνα του προμηθευτή και να συμπεριλαμβάνονται στην τιμή της Οικονομικής Προσφοράς του.

**7.2 Εκπαίδευση**

Ο προμηθευτής με μέριμνα και δικά του έξοδα, να παράσχει εκπαίδευση στις εγκαταστάσεις του στην Ελλάδα ή σε χώρο της Υπηρεσίας, σε προσωπικό προτεινόμενο από την Υπηρεσία, που θα καλύπτει τον χειρισμό, λειτουργία και προληπτική συντήρηση της συσκευής. Στην Τεχνική Προσφορά, να περιλαμβάνεται αναλυτικό πρόγραμμα εκπαίδευσης διάρκειας τουλάχιστον μίας (1) ημέρας, η οποία δύναται να παραταθεί σε τρεις (3) εργάσιμες ημέρες κατόπιν τεκμηριωμένης απαίτησης της επιτροπής παραλαβής.

**7.3 Εγγυήσεις**

7.3.1 Ο προμηθευτής πρέπει να εγγυηθεί με υπεύθυνη δήλωση την καλή λειτουργία της υπό προμήθεια συσκευής για τουλάχιστον δύο (2) χρόνια από την ημερομηνία οριστικής παραλαβής της, η οποία περιλαμβάνει να περιλαμβάνει την προληπτική και επισκευαστική συντήρηση .

7.3.2 Ο προμηθευτής κατά τη διάρκεια της εγγύησης είναι υποχρεωμένος, μετά από κάθε αποκατάσταση βλάβης ή ανωμαλίας, να συντάσσει και να καταθέτει στην Υπηρεσία έκθεση πραγματογνωμοσύνης με τα αίτια - παραλείψεις που οδήγησαν στην πρόκληση αυτών.

7.3.3 Ο προμηθευτής πρέπει να εγγυηθεί με υπεύθυνη δήλωση τη δυνατότητα εφοδιασμού της Υπηρεσίας με αμεταχείριστα και πιστοποιημένα από τον κατασκευαστικό οίκο ανταλλακτικά και αναλώσιμα, ώστε να εξασφαλιστεί η πλήρης, η ανελλιπής και η ομαλή λειτουργία της

7.3.4 Ο προμηθευτής είναι υποχρεωμένος να καθορίσει στην Οικονομική Προσφορά του, το ετήσιο κόστος των εργασιών προληπτικής συντήρησης της υπό προμήθεια συσκευής καθώς και τον αλγόριθμο αναπροσαρμογής των τιμών αυτών για τουλάχιστον δέκα (10) χρόνια από την υπογραφή της σχετικής σύμβασης.

7.3.5 Πρόσθετες απαιτήσεις εγγυήσεων μπορούν να καθορισθούν στη διακήρυξη του διαγωνισμού, κατά την κρίση της Υπηρεσίας.

7.3.6 Όταν αποδεδειγμένα το υλικό λόγω βλαβών παραμένει για τον χρόνο της εγγύησης εκτός λειτουργίας μεγαλύτερο του 20% του συμβατικού χρόνου εγγύησης, τότε αυτό θεωρείται από τη φύση του ελαττωματικό και ο προμηθευτής είναι υποχρεωμένος να το αντικαταστήσει με καινούργιο. Σε περίπτωση που ο προμηθευτής δεν το αντικαταστήσει, η Υπηρεσία διατηρεί το δικαίωμα να προσφύγει στη δικαιοσύνη.

# 8. ΛΟΙΠΕΣ ΑΠΑΙΤΗΣΕΙΣ

**8.1** **Τόπος Παράδοσης**: Όπως ορίζεται στην διακήρυξη του διαγωνισμού.

**8.2** **Χρόνος Παράδοσης**: Ο χρόνος παράδοσης να είναι ο μικρότερος δυνατός και όχι μεγαλύτερος των 3 μηνών, από την ημερομηνία υπογραφής της σύμβασης.

**8.3** **Η συσκευή να συνοδεύεται κατά την παράδοση του από τα παρακάτω**:

8.3.1 Τεχνικό εγχειρίδιο χρήσης-λειτουργίας της, σε έντυπη και ηλεκτρονική μορφή. Οι οδηγίες λειτουργίας να περιλαμβάνουν όλες τις πληροφορίες που είναι απαραίτητες για το χειρισμό της και να είναι στην ελληνική και στην αγγλική γλώσσα. Επίσης, να προβλέπονται σε αυτό, οι συνιστώμενες διαδικασίες για την περιοδική συντήρησή της από τον χρήστη.

8.3.2 Πλήρη κατάλογο σε έντυπη και ηλεκτρονική μορφή, με τις συλλογές των αναλώσιμων και των εργαλείων που τυχόν απαιτούνται για τη συντήρηση και την καλή λειτουργία της. Οι πληροφορίες του εν λόγω καταλόγου να περιλαμβάνουν κατ΄ ελάχιστον, τον κωδικό αριθμό του κατασκευαστή, την τιμή ανά τεμάχιο, τον αριθμό των τεμαχίων για τις εκτιμώμενες ανάγκες μιας δεκαετίας και να είναι στην ελληνική και στην αγγλική γλώσσα.

8.3.3 Απαιτούμενα αναλώσιμα

8.4 Η Τεχνική Προσφορά να συνοδεύεται από το Έντυπο Συμμόρφωσης σύμφωνα με το Υπόδειγμα που βρίσκεται αναρτημένο στο φάκελο «ΕΝΤΥΠΑ» αφού πρώτα επιλεγεί «ΝΟΜΟΘΕΣΙΑ/ΕΝΤΥΠΑ/ΥΠΟΔΕΙΓΜΑΤΑ» της διαδικτυακής τοποθεσίας της ηλεκτρονικής εφαρμογής διαχείρισης ΠΕΔ, στη διαδικτυακή τοποθεσία <https://prodiagrafes.army.gr>. Διευκρινίζεται ότι η κατάθεση του έντυπου συμμόρφωσης δεν απαλλάσσει τους προμηθευτές, από την υποχρέωση υποβολής των κατά περίπτωση δικαιολογητικών, που καθορίζονται με την παρούσα προδιαγραφή. Το Έντυπο Συμμόρφωσης συμπληρώνεται από τον προμηθευτή παράγραφο προς παράγραφο με παραπομπή όπου απαιτείται (π.χ. τεχνικά χαρακτηριστικά, διαστάσεις, επιδόσεις κλπ.) στα τεχνικά φυλλάδια και λοιπά έντυπα και έγγραφα που συνυποβάλλει με την Τεχνική Προσφορά του.

# 9. ΣΗΜΕΙΩΣΕΙΣ

**9.1** Όλοι οι όροι της παρούσας ΠΕΔ είναι απαράβατοι.

**9.2** Η επιτροπή αξιολόγησης των Τεχνικών Προσφορών, μπορεί κατά την κρίση της, να ζητήσει από τον κάθε συμμετέχοντα προμηθευτή, έγγραφες διευκρινίσεις επί των αναγραφόμενων στην Τεχνική Προσφορά, καθώς και οποιοδήποτε συμπληρωματικό στοιχείο για την εξακρίβωση των τεχνικών χαρακτηριστικών - επιδόσεων των υπό προμήθεια υλικών, χωρίς καμία απαίτηση από την πλευρά του προμηθευτή.

# 10. ΠΡΟΤΑΣΕΙΣ ΒΕΛΤΙΩΣΗΣ ΤΗΣ ΠΕΔ

Σχολιασμός της παρούσας Προδιαγραφής από κάθε ενδιαφερόμενο, για τη βελτίωσή της, μπορεί να γίνει μέσω της ηλεκτρονικής εφαρμογής ΠΕΔ, στη διαδικτυακή τοποθεσία <https://prodiagrafes.army.gr>.

|  |
| --- |
| ΕΓΚΡΙΣΗ ΤΕΧΝΙΚΗΣ ΠΡΟΔΙΑΓΡΑΦΗΣ |
| ΠΕΔ- |
| ΕΚΔΟΣΗ |
| ΣΥΝΤΑΞΗ |
|  |
| Τζαβέλλας ΔημήτριοςΣγος (ΥΙ) |
| ΕΛΕΓΧΟΣ |
|  |
| ΘΕΩΡΗΣΗ |
| Αθήνα, Απρ 25 |